
REFERAT DE APROBARE

	      Direcția de Asistență Socială, instituție de interes public subordonată Consiliului Local al municipiului Drobeta Turnu Severin, este specializată în administrarea şi acordarea beneficiilor de asistenţă socială şi a serviciilor sociale, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.
            Începând cu data de 01.07.2024 funcția publică de execuție de inspector, cls.I, grad profesional asistent din cadrul Serviciului Protecția persoanelor vârstnice a fost vacantată ca urmare a transferului în interesul serviciului a titularului funcției publice de execuție.
            Astfel, propunem transformarea funcției publice de execuție vacantată de inspector, cls.I, grad profesional asistent din cadrul Serviciului Protecția persoanelor vârstnice în inspector, cls.I, grad profesional debutant, în conformitate cu prevederile art.409 alin.3 lit. b din OUG nr. 57/2019, privind Codul administrativ, cu modificările și completările ulterioare, cu încadrarea în numărul maxim de posturi aprobat pentru instituție și în fondurile bugetare anuale alocate.
             Precizăm că modificările propuse prin prezenta hotărâre nu influențează numărul total de posturi existente stabilit în organigrama instituției.
[bookmark: _GoBack]          În temeiul prevederilor art. 129 alin.3 lit.”c” din O.U.G nr.57/2019 privind Codul Administrativ, cu modificările și completările ulterioare, supunem spre aprobare Consiliului Local al municipiului Drobeta Turnu Severin, proiectul de hotărâre privind modificarea ștatului de funcții publice din cadrul aparatului propriu al Direcției de Asistență Socială.

